Саид ибн Теймур

Саид ибн Теймур (араб. سعيد بن تيمور; чачсь 1910-це иень умарьковонь 13 чистэ Маскатсо – кулось 1972-це иень ожоковонь 19 чистэ) – Маскатонь султанось 1932 – 1970-це иетнестэ

 Эрямопингезэ ды инязорксчизэ 

1932 иестэ теевсь Маскатонь султанокс. 1937 иестэ максызе нефтань концессиянть британиянь Iraq Petroleum Company кедезэнзэ.

1952 иестэ Саудовонь Аравия нельзиге Бурайми оазисэнть Маскатонь султанатонть территориянзо лангсо. 1954 иестэ Саид ибн Теймур велявтызе эсензэ кедезэнзэ Бурайминь. Сестэ англатне ушодсть нефтань таргамо Ибри вакссо – Оман имаматонть территориянть лангсо (те периодстонть Омансо ульнесть кавто государстватне: Маскат султанатось ды Оман имаматось). Истя ушодсь конфликтэсь, косо тюрсть Маскат султанатось (Саид ибн Теймур кода Маскатонь султанось ульнесь англатнень ялгаст) ды Оман имаматось.

Саид ибн Теймур нельгинзе весе имаматонть территориянзо 1955 иестэ ды 1959 иестэ денонсировизе Сибэнь мирэнть (1920), конасо Саидэнь тетязо согласясь ловомо Оман имаматонть башка суверенной государствакс. Ансяк Дофар провинциясь поладсь тюреме Маскатонь султанонть каршо.

1970 иестэ Кабус, Саидэнь цёразо, пансизе тетянзо ды сонсь теевсь султанокс. 1970 – 1972 иетнестэ Саид эрясь Лондонсо, Дорчестер отеленть апартаментсэнзэ.